Ezere (upe)
Šis raksts ir par upi. Par citām jēdziena Ezere nozīmēm skatīt nozīmju atdalīšanas lapu. Ezere ir Vadakstes labā krasta pieteka Saldus novadā. Iztece - uz dienvidaustrumiem no Striķiem. Tek uz dienvidaustrumiem, caurtekot Svētaiņu un Ķerkliņu ezeriem. Pie Jaunauces pagriežas rietumu-dienvidrietumu virzienā. Lejtecē caurtek Grīvaišu HES ūdenskrātuvei un Ezeres dzirnavu dīķim. Lielākās pietekas - Bruzile, Druve, Līkupe. Ezeri divreiz šķērso valsts autoceļš V1151 (Jaunauce–Kokmuiža), vienreiz P96 (Pūri–Auce–Grīvaiši). Upes krastos atrodas Ozolmuiža, Jaunauce, Ezerkrogs, Ropmuiža, Ezere.